Namanganda tanishini pichoqlagan ayolga nisbatan jinoiy ish ochildi

Namangan shahrida joylashgan kafelardan birida noxush voqea yuz berdi, deb yozadi “Huquq” gazetasi.

Bir ayol shu yerda ishlovchi erkak tanishining oldiga qandaydir yumush bilan kelgandi. Biroz gaplashib o‘tirishgach, nimadir sabab bo‘lib ular o‘rtasida janjal kelib chiqdi. Kutilmaganda ayol jahliga erk berdi: qo‘liga pichoqni olib, tanishining kuragiga sanchdi.
Jabrlanuvchi shifoxonaga yotqizildi. Ayolga nisbatan esa jinoyat ishi qo‘zg‘atildi.